Monta solaglo

La Monta solaglo, Harpyhaliaetus solitarius, estas granda neotropisa aglo, tio estas birdospecio de la familio de Akcipitredoj.

 Teritorio kaj habitato 
La Monta solaglo estas indiĝena de Meksiko kaj Centra kaj Sudameriko. Ĝi troviĝas en montaj aŭ montetaj arbaroj, je altaĵoj inter 600 m kaj 2,200 m. La oftaj vidaĵoj el malaltaj teroj estas kutime misidentigoj de aliaj specioj, kutime de Urubitingo aŭ de Norda buteogalo; ne konfirmiĝis ankoraŭ vidaĵoj el malaltaj teroj. Ĝi estas rara en ĉiuj areoj de siaj teritorioj kaj malmulte konata. Oni scias malmulte pri ties dieto, nur ke ŝajne ili ofte predas grandajn serpentojn kaj unu plenkreskulo estis vidata ĉasanta idojn de cervoj. La restoj de ĉaĉalako aperis en unu nesto.

 Aspekto 
Plenkreskulo de Monta solaglo estas uniforme malhelgriza, ofte aspekte nigra, kun blankaj markoj en vosto, flavecaj vaksaĵoj kaj fingroj kun nigrecaj ungoj. La irisoj estas brunaj kaj estas nudecaj okulareoj. Ĝi estas 63–76 cm longa, pezas 3 kg kaj havas enverguron de 152–188 cm. Ĝi ŝajnas tre simila al la Norda buteogalo kaj al la Urubitingo, sed ĝi estas multe pli granda kaj havas klare pli larĝajn flugilojn, etende preskaŭ al la vostopinto. La escepte larĝaj flugiloj estas unu el la ĉefaj distingilaj karakteroj de tiu specio. Ties korpo havas ankaŭ tre diketa aspekto.

La junulo estas makulece bruna kaj flavecbruna, kun markoj ĉirkaŭ la okuloj. Ĝi aliflanke similas al plenkreskuloj.

 Rilatoj 
Ĵusaj studoj montris, ke la Monta solaglo estas tre proksime parencaj al nigraj akcipitroj, sed ĉiukaze ĝi ne meritas separatan genron.

Referencoj
  Preskaŭ Minacata
 Howell, Steve N.G., kaj Sophie Webb. "A Guide to the Birds of Mexico and Northern Central America." Oxford University Press, New York, 1995. (ISBN 0-19-854012-4)
 Jones, H. Lee. Birds of Belize. University of Texas Press, Austin, Texas, 2003.
"Raptors of the World" de Ferguson-Lees, Christie, Franklin, Mead & Burton. Houghton Mifflin (2001), ISBN 0-618-12762-3.

Kategorio:Buteoj
Kategorio:Akcipitredoj
Kategorio:Akcipitroformaj
Kategorio:Neotropisa faŭno
Kategorio:Birdoj de Ameriko